Pa m eus dizoloet ar barzh-se el lise eo bet evel ur garantez trumm : graet e oa evidon. Padus eo bet avat, bep tro ma tigoran al levr-mañ a zo ennañ e oberenn a-bezh (marvet eo bet da 31 bloaz) e anavezan anezhañ evel an hini tostañ dam chalon. Evel-just eo un tammig chwezhet ar frazennoù, un tammig pompadus a-wezhioù, marteze nen doa ket bet amzer da vont  dar pep retañ ha eñ marvet en e vleuñv koulz lavaret, dun oad ma no deus ket kroget ar bras hag ar skrivagnerien da embann choazh, met… dialanet e vezan ganto. Ur barzh aes da lenn eo, ne implij koulz lavaret nemet gerioù eeũn o tennañ dar pemdez pe dan natur, met e bemdez zo tost eus va hini hag an natur, an hini dres a anavezen pa oan o redek er-maez ez-vihan gant va breur tro 7-8 bloaz (emañ eus korn-bro Kastellbriant lech ma oan o chom dar mare-se). En em santout a ran liammet start gantañ,  daoust ma ne vije ket abalamour da se mije kroget da lenn anezhañ ha de garout : ne ouien ket, e penn kentañ.